Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 4 ส.ค.65
Daily Focus-บล.ฟินันเซีย ไซรัส ประจำวันที่ 4 ส.ค.65
4 ส.ค. 2565

บล.ฟินันเซีย ไซรัส ประเมินแนวโน้มตลาดวันนี้ (4 ส.ค.65) คาด SET Index แกว่ง Sideways up 1,600+/- จุด บรรยากาศการลงทุนผ่อนคลายหลังจากการเยือนไต้หวันของนาง Pelosi ไม่ได้ทำให้เกิดการเผชิญหน้าทางทหารระหว่างสหรัฐและจีน การประชุม OPEC+ มีมติเพิ่มกำลังผลิตเพียง 100,000 บาร์รเรล/วันในเดือน ก.ย. ต่ำมากเมื่อเทียบกับ ก.ค.-ส.ค. ที่เพิ่ม 648,000 บาร์เรล/วัน แต่สต็อกน้ำมันดิบสหรัฐที่เพิ่มเกินคาด ทำให้ราคาน้ำมันปรับลงแรง 4% WTI แตะ US$90.66/บาร์เรล กดดันหุ้นน้ำมันต้นน้ำและถ่านหินวันนี้ แต่บวกกับหุ้นโรงไฟฟ้า แพคเกจจิ้ง วัสดุก่อสร้าง โลจิสติกส์ และภาพตลาดโดยรวมเพราะทำให้บรรเทาความวิตกเงินเฟ้อ ขณะนี้นักลงทุนในน้ำหนัก 68.5% ที่ Fed จะขึ้นดอกเบี้ย 0.5% ในการประชุม 20-21 ก.ย. และให้น้ำหนัก 63.3% ขึ้นดอกเบี้ย 0.25% ในการประชุม 1-2 พ.ย.
ส่วนการที่บอร์ด กสทช. ชะลอดีลควบรวม TRUE-DTAC รอวิเคราะห์ข้อมูลสำคัญเพิ่มเติม จะทำให้หุ้นกลุ่มสื่อสาร Overhang ต่อไป จากนี้ไปเริ่มเข้าช่วงประกาศงบ กลุ่ม Domestic Play คาดยังปรับตัวได้แข็งแรง หนุนกระแสเงินทุนไหลเข้าในระยะกลาง-ยาว เรายังเน้นลงทุนในหุ้น Value Play ที่ Valuation ถูกกว่าช่วงก่อน COVID-19 ส่วนหุ้นที่มีแนวโน้มกำไร 2Q22 โดดเด่นคาดว่าจะ Outperform ตลาดช่วงนี้
กลยุทธ์ : เก็งกำไรงบไตรมาส 2/65 และหุ้น Value Plays // แบ่งขายบางส่วนที่ 1,600+
หุ้นเด่นเดือน ส.ค. : BBL, ILINK, NSL, SAPPE, SC